钦定古今图书集成/明伦汇编/家范典/第106卷 > 春秋四传 > 《洪氏四甥字说》前人
## 钦定古今图书集成/明伦汇编/家范典/第106卷 > 春秋四传 > 《洪氏四甥字说》前人

洪氏四甥，其治经皆承祖母文城君讲授，文城贤智，
能立洪氏门户如士大夫。盖尝以义训四甥之名曰
“朋刍、炎羽。”其友为之易名，往往不似经意。舅黄庭坚
为发其蕴而字之。江发岷山，其盈滥觞，及其至于楚
国，万物并流，非夫有本而益之者众邪？夫士也，不能
自智其灵龟，好贤乐善以深其内，则十朋之龟何由
至哉？故《朋》之字曰“龟父。飞黄”绿耳之驹，一秣千里。御
良而志，得食君场苗蹇。同轩，其在空谷，生刍一束，
不知场谷之美也。能仕能止，惟其才可仕可止，惟其
时何常之有哉？故刍之字曰驹父，火炎高丘，珉石，共
尽和氏之璞。玉者之器，温润而泽，晏然于焚如之时。
盖火不炎无以知玉，事不难无以知君子。故炎之字
曰玉父，鸿云飞而野啄，去来不缪其时，非其意不自
下，故其羽可用为仪。非夫好高之士，操行洁于秋天，
使贪夫清明，懦夫激昂者，何足以论鸿之志哉！故羽
之字曰“鸿父”，既字之，又告之曰《曾子》曰：“未得君而忠
臣可知者，孝子也；未有治而能仕可知者，修士也。”二
三子舍幼志然后能近老成人力学然后切问，问学
之功有加然后乐闻过，乐闻过然后执书册而见古
人。执柯以《伐柯》，古人岂真远哉。